ANEXA … la HCL nr. …………..

CONTRACT DE CONCESIUNE

1. Părtile contractante:

Art.1**.**

 1. COMUNA PROVIȚA DE SUS , cu sediul in comuna Provița de Sus , sat Provița de Sus , nr. 366, cod postal 107480 , județul Prahova , telefon / fax 0244/354567, cod fiscal 2845362 , cont IBAN RO61TREZ52221300205XXXXX , deschis la trezoreria Campina , reprezentată legal de Primar Movileanu Tarcisius Ovidiu Ioan, in calitate de proprietar denumit in continuare CONCEDENT

2. …………..………………….. cu sediul în ………………………. ………, înregistrată la Registrul Comertului cu nr………..………CUI…………., reprezentată prin administrator ………………..………., în calitate de concesionar, pe de altă parte,

la data de ……………….………..,

la sediul concedentului, în temeiul Hotărârii Consiliului Local al Comunei Provita de Sus nr. ……/…….. s-a încheiat prezentul contract de concesiune.

1. Obiectul contractului de concesiune

Art. 2

(1)Obiectul contractului este cedarea de catre concedent şi preluarea în concesiune de catre concesionar a terenului în suprafata de …………….. m.p. situat în comuna Provița de Sus, jud.Prahova, Tarla…………..Parcela……..-inscris in CF sub nr..............intravilan/extravilan, in vederea cresterii potentialului turistic al zonei prin realizarea de catre concesionar a unui complex pentru dezvoltarea de activitati turistice, recreative, activitati de birou si educative, sens in care concesionarul va realiza investitiile impuse prin caietul de sarcini.

(2) prin concesionarea terenului, concedentul isi propune sa creeze noi oportunitati in vederea dezvoltarii mediului de afaceri al localitatii, crearii de noi locuri de munca si dezvoltarii potentialului economic si turistic al zonei.

(3). Predarea-primirea terenului ce face obiectul concesiunii se va efectua in termen de 5 zile de la incheierea contractului si va fi consemnata intr-un proces-verbal anexa nr. 2 la contract

 III. Termenul

Art. 3

(1) Durata concesiunii este de …………. ani, si intră în vigoare începând cu data de…………………..

(2) Contractul de concesiune poate fi prelungit prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.

 IV. Redeventa

Art. 4

Redeventa este de ………… lei/an.

 V. Plata redeventei

Art. 5

(1) Plata redeventei se face prin contul concedentului nr. **…………………………….** deschis la Trezoreria …………………….., sau în numerar la casieria concedentului.

(2) Concesionarul este obligat să achite redeventa pentru primul an, in termen de 90 de zile de la data incheierii contractului de concesiune.

(3) Începând cu anul urmator, plata redeventei se face până la 31 martie a fiecarui an pentru anul în curs.

(4) Neplata redeventei sau executarea cu întârziere a acestei obligatii atrage majorari de intarziere calculate potrivit Codului de procedura fiscala in vigoare.

 (5)Concesionarul ramane obligat la plata redeventei datorata pana la retragerea concesiunii si a majorarilor de intarziere calculate.

 (6) Pentru terenul concesionat se stabileste taxa pe teren, care se datoreaza de concesionar, in conditii similare impozitului pe teren.

(7) Penalitatile de întârziere vor fi egale celor stabilite de lege pentru plata cu intarziere a impozitelor si taxelor locale.

(8)Redeventa va fi indexata anual cu rata inflatiei.

(9) Garantia - Concesionarul are obligaţia ca în termen de cel mult 90 de zile de la data semnării contractului de concesiune să depună, cu titlu de garanţie, o sumă fixă calculata prin aplicarea procentului de 10 % la valuarea redeventei datorata pentru primul an .

 (10) Neexecutarea obligatiei de plată a redeventei, a garantiei sau a taxelor si impozitelor datorate pentru obiectul concesiunii, în termen de cel mult 30 de zile de la data la care aceasta a devenit exigibilă, conferă concedentului dreptul să rezilieze contractul de plin drept, fără nici o notificare privind punerea în întârziere, fără acordarea de despăgubiri concesionarului si fără interventia instantei.

VI. Drepturile si obligatiile părtilor

Art. 6 – Drepturile si obligatiile concesionarului

(1) În temeiul contractului de concesiune , concesionarul dobândeşte dreptul de a exploata, pe riscul şi pe răspunderea sa, bunurile ce fac obiectul contractului, potrivit obiectivelor stabilite de către concedent. (2) Concesionarul are dreptul de a folosi şi de a culege fructele, respectiv productele bunurilor ce fac obiectul concesiunii, potrivit naturii bunului şi scopului stabilit de părţi prin contractul de concesiune . (3) Concesionarul îşi execută obligaţiile potrivit termenilor şi condiţiilor prevăzute în contractul de concesiune şi în acord cu prevederile legale specifice bunului concesionat.

 (4) Concesionarul nu va fi obligat să suporte creşterea sarcinilor legate de execuţia obligaţiilor sale, în cazul în care această creştere rezultă în urma:

a) unei măsuri dispuse de o autoritate publică;

b) unui caz de forţă majoră sau unui caz fortuit.

 (5) Concesionarul este obligat să respecte condiţiile impuse de natura bunurilor .

(6) În temeiul contractului de concesiune , concesionarul are obligaţia să asigure exploatarea eficientă, în regim de continuitate şi permanenţă, a bunurilor care fac obiectul concesiunii.

(7) Concesionarul are obligaţia ca în termen de cel mult 90 de zile de la data semnării contractului de concesiune să depună, cu titlu de garanţie, o sumă fixă reprezentând o cotă-parte de 10 % din suma obligaţiei de plată către concedent, stabilită de acesta şi datorată pentru primul an de exploatare. Nerespectarea acestei obligatii, atrage încetarea de drept a contractului, fără nici o notificare privind punerea în întârziere, fără acordarea de despăgubiri concesionarului si fără interventia instantei de judecata.

(8) Din această sumă sunt reţinute, dacă este cazul, penalităţile şi alte sume datorate concedentului de către concesionar, în baza contractului de concesiune.

(9) Concesionarul poate constitui drept garanţie şi titluri de credit, asupra cărora se va institui garanţie reală mobiliară, cu acordul concedentului.

(10) Concesionarul este obligat să plătească redevenţa la valoarea şi în modul stabilit în contractul de concesiune .

(11) Concesionarul se obligă să administreze si să exploateze obiectul concesiunii cu respectarea conditiilor de mediu pe toata durata contractului.

(12) Concesionarul se obligă să administreze şi să exploateze obiectul concesiunii cu diligenţă maximă pentru a conserva şi dezvolta valoarea acestuia pe toată durata contractului şi să despăgubească pe concedent pentru pagubele produse din culpa sa, în condiţiile stabilite în caietul de sarcini.

(13)Prin semnarea contractului, concesionarul confirmă că a luat act de toate condiţiile impuse de concedent prin caietul de sarcini şi că le acceptă integral.

(14) Concesionarul este obligat să exploateze în mod direct terenul care face obiectul concesiunii.

(15) Concesionarul nu poate subconcesiona sau ceda, sub orice alta forma juridica, folosinta bunului care face obiectul concesiunii.

 (16) Concesionarul are obligatia să plătească taxele si impozitele pentru obiectul concesiunii.

(17) Concesionarul este obligat să respecte conditiile impuse de natura bunurilor (conditii de

sigurantă în exploatare, protectia mediului, protectia muncii, etc.).

 (18) Concesionarul are obligatia de a înregistra contractul de concesiune în registrele de publicitate imobiliară, în termen de 30 de zile de la data încheierii prezentului contract.

(19) La încetarea contractului de concesiune concesionarul este obligat să restituie concedentului, în deplină proprietate, terenul, în mod gratuit si liber de orice sarcini.

(20) Concesionarul este obligat să pună la dispozitia organelor de control ale concedentului toate evidentele si informatiile solicitate, legate de obiectul concesiunii, intr-un termen rezonabil.

(21). Concesionarul este obligat sa demareze investitii initiale in valoare de cel putin 100.000 (o suta mii) Euro, in termen de 24 luni de la incheierea contractului. Lucrarile de proiectare, evaluare si analizare a particularitatilor terenului, cum ar fi foraje, terasare sau lucrari de pregatire a terenului pentru construire si analiza caracteristicilor terenului, constructii etc pot fi asimilate investitiilor initiale. Concesionarul se obliga sa finalizeze investitiile impuse prin caietul de sarcini si art.2 din contract, pe terenul concesionat, in termen de 5 ani de la data emiterii autorizatiei de construire si acestea vor fi in valoare de minim 1 milioan Euro.

(22) Concesionarul beneficiaza de un drept de preemptiune la cumpararea terenului ce face obiectul contractului, dupa finalizarea investiilor la care s-a obligat prin contract.

(23) La încetarea contractului de concesiune , concesionarul este obligat să restituie, pe bază de proces-verbal, în deplină proprietate, liber de orice sarcină, bunul concesionat.

 (24) În condiţiile încetării contractului de concesiune din alte cauze decât prin ajungere la termen, forţă majoră sau caz fortuit, concesionarul este obligat să asigure continuitatea exploatării bunului , în condiţiile stipulate în contract, până la preluarea acestora de către concedent.

 (25) În cazul în care concesionarul sesizează existenţa unor cauze sau iminenţa producerii unor evenimente de natură să conducă la imposibilitatea exploatării bunului, va notifica de îndată acest fapt concedentului, în vederea luării măsurilor ce se impun pentru asigurarea continuităţii exploatării bunului.

**Art.7** – Drepturile si obligatiile concedentului

(1) Concedentul are dreptul să inspecteze bunurile concesionate, să verifice stadiul de realizare a investitiilor, sa verifice modul în care sunt respectate clauzele contractului de către concesionar.

 (2) Verificarea prevăzută la alin. (1) se efectuează numai cu notificarea prealabilă a concesionarului şi în condiţiile stabilite în contractul de concesiune .

(3) Concedentul este obligat să nu îl tulbure pe concesionar în exerciţiul drepturilor rezultate din contractul de concesiune .

(4) Concedentul este obligat să notifice concesionarului apariţia oricăror împrejurări de natură să aducă atingere drepturilor acestuia.

(5) Concedentul nu are dreptul să modifice în mod unilateral contractul de concesiune , în afară de cazurile prevăzute de lege.

(6) Concedentul poate modifica unilateral partea reglementară a contractului de concesiune , cu notificarea prealabilă a concesionarului, din motive excepţionale legate de interesul naţional sau local, după caz.

 (7) Concesionarul este obligat să continue exploatarea bunului în noile condiţii stabilite de concedent, fără a putea solicita încetarea contractului de concesiune .

 (8) În cazul în care modificarea unilaterală a contractului de concesiune îi aduce un prejudiciu, concesionarul are dreptul să primească fără întârziere o justă despăgubire.

 (9) În caz de dezacord între concedent şi concesionar cu privire la suma despăgubirii, aceasta va fi stabilită de către instanţa judecătorească competentă. Dezacordul nu exclude îndeplinirea obligaţiilor contractuale de către concesionar.

(10) Concedentul va depune toate eforturile necesare si il va sprijni pe concesionar in vederea obtinerii planului urbanistic zonal aferent destinatiei pentru care a fost concesionat terenul, inclusiv sa clarifice situatia juridica a terenului in sensul posibilitatii realizarii de constructii in parametrii urbanistici aprobati prin PUZ, precum si sa emita autorizatia/autorizatiile de construire solicitate de concesionar, cu respectarea termenelor legale.

VIII. Încetarea contractului de concesiune

Art. 8 Prezentul contract de concesiune încetează în următoarele situatii:

1) la expirarea duratei stabilite în contract, dacă părtile nu convin, în scris, prelungirea acestuia, în conditiile legii.

a) concedentul are dreptul să opteze intre: i) dobandirea bunurilor proprii ale concesionarului si sa solicite incheierea contractului de vanzare cumparare cu privire la aceste bunuri in baza valorii de piata a bunurilor în care se va stabili preţul vanzarii.

 ii) a inchiria terenul concesionarului, in cazul in care nu este posibila prelungirea concesiunii ca urmare a implinirii duratei maxime a acestuia;

iii) a vinde terenul catre concesionar in temeiul dreptului de preemtiune al concesionarului.

b)Concesionarul va prezenta din partea Administraţiei Financiare în raza căreia se află bunul concesionat, dovada eliberării de orice sarcini a bunului concesionat, după care, între concedent şi concesionar se va întocmi un proces-verbal de predare a bunului concesionat şi a eventualelor bunuri proprii dobândite de concesionar pe perioada concesiunii şi destinate concesiunii, pe care concedentul le-a cumparat in prealabil de la concesionar.

c)Eventualele materiale aprovizionate, obiectele de mobilier, instalaţii ce nu sunt pentru uzul exclusiv al concesiunii sau alte bunuri ce se vor conveni între părţi, se vor prelua de către concedent, pe bază de contract, la data expirării concesiunii, la valoarea de piata a acestora, în urma exprimării intenţiei în acest sens de către concedent. In cazul in care concedentul nu isi exprima intentia de a dobandi bunurile mai sus mentionate, concesionarul va fi obligat sa le ridice de pe terenul ca a facut obiectul concesiunii.

2) Incetarea concesiunii prin răscumpărare

a) în cazul în care interesul naţional sau local o impune, răscumpărarea concesiunii se poate face numai prin act administrativ al organului care a aprobat concesionarea, concesiunea poate fi răscumpărată, concedentul asigurând şi achitând concesionarului despăgubirea corespunzătoare valorii investiţiei si a bunurilor proprii, care trebuie să fíe promptă, adecvată şi efectivă pentru care se va avea in vedere valoarea de piata în functie de care se va stabili preţul răscumpărării.

Cazul de interes public se probează prin acte autentice emise de autoritatea publică sau prin hotărâri ale Guvernului.

 b) Dacă părţile nu se înţeleg asupra preţului răscumpărării, urmează a se adresa instanţei de judecată.

(3) Incetarea contractului prin retragere

a)Concesiunea se retrage şi contractul se reziliază în situaţia în care concesionarul nu respectă obligaţiile asumate prin contract, constatarea facându-se de organele de control autorizate.

b)Concesiunea se retrage şi contractul se reziliază de drept şi în cazul în care concesionarul nu a început execuţia lucrărilor de investitii initiale, în termen de un an de la data concesionării.

c)Concedentul va putea rezilia contractul numai după notificarea intenţiei sale concesionarului cu precizarea cauzelor care au determinat-o. Rezilierea va opera de plin drept, fara alte formalitati prealabile si fara interventia instantei de judecata, la expirarea unei perioade de 30 de zile de la notificare dacă concesionarul nu îşi îndeplineşte obligaţiile în acest interval.

 d) In cazul în care concesionarul nu a început lucrările de investitii initiale în termenul prevăzut în contractul de concesiune /caietul de sarcini, se poate prelungi acest termen dacă concesionarul face dovada existenţei unor cauze obiective care au împiedicat începerea acestor lucrări cum ar fi: •neobţinerea autorizaţiei de construire din motive neimputabile concesionarului;

•neobţinerea acordului de mediu şi alte avize legale pe care amplasamentul şi natura acestuia le impun; •dacă proprietarul concedent a efectuat acte de tulburare a posesiei (cum ar fi: efectuarea de lucrări tehnico-edilitare în perimetrul terenului care face obiectul contractului de concesiune, etc.).

e) Valoarea despăgubirii pe care concesionarul va trebui să o plătească în cazul nerespectării obligaţiile asumate prin contract, va fi calculată în funcţie de prejudiciile aduse UAT prin nerespectarea obligaţiilor şi va fi supusă spre analiză şi aprobare Consiliului Local.

(4) Incetarea concesiunii prin renunţare

a) Concesionarul poate renunţa la concesiune în cazul în care cauze obiective, justificate, fac imposibilă realizarea investiţiei sau exploatarea ei după punerea în funcţiune. Verificarea celor semnalate de concesionar se va face de către o comisie formată din reprezentanţii concedentului, ai Consiliului Local al Comunei Provita de Sus şi ai concesionarului. Comisia va hotărî asupra continuării sau încetării contractului.

 b) Concedentul va returna concesionarului valoarea investitiilor realizate pana la momentul incetarii contractului prin renuntare.

5).Incetarea concesiunii prin vanzarea-cumpararea terenului concesionat.

a) Contractul de concesiune inceteaza la data transferului de drept si de fapt a imobilului concesionat, certificata prin incheierea unui contract de vanzare-cumparare in forma autentica.

b) Initiativa vanzarii apartine Consiliul Local al Comunei Provita de Sus, care se exprimă prin hotărâre, după determinarea situaţiei juridice a terenului, pe baza valorii de piata şi a raportului de specialitate, elaborate de serviciile de resort, din cadrul aparatului de specialitate al primarului, respectiv cu avizul Comisiei de specialitate din cadrul Consiliului Local.

c) Concesionarul beneficiaza de un drept de preemptiune la cumpararea terenului ce face obiectul contractului, dupa finalizarea investiilor dupa finalizarea investiilor la care s-a obligat potrivit art.2 din contract, prin depunerea unei scrisori de intentie ce va fi urmata de adoptarea unei hotarari de consiliu in acest sens.

d) Pretul de vanzare al terenului va fi va fi stabilit in baza raportului de evaluare aprobat de Consiliul Local pentru vanzarea terenului.

6).Clauze finale:

In cazul în care concesionarul nu a început execuţia lucrărilor în termenul menţionat în contractul de concesiune, concesiunea se retrage fără nici o pretenţie din partea concesionarului.

De asemenea, concesiunea se retrage şi în cazul în care concesionarul nu respectă condiţiile stipulate în hotărârea de consiliu local în cauză si anume HCL nr…/….

In cazul încetării concesiunii din una din cauzele mentionate la punctele 1-4, de mai sus, concesionarul are următoarele obligaţii:

•să predea concedentului documentaţia tehnică referitoare la obiectivul de investiţii ce urmează să se realizeze (sau s-a realizat) pe terenul concesionat.

•să prevadă în actele juridice pe care le încheie şi prin care îşi asumă obligaţii faţă de terţi sau dobândeşte dreptul în legătură cu exploatarea bunului, o clauză specială prin care concedentul se va substitui concesionarului în baza drepturilor prevăzute.

•să prezinte concedentului toate actele în curs de executare pentru care acesta să-şi poată exercita opţiunea.

•să prevadă în contractele ce le încheie cu persoane fizice sau juridice în legătură cu obiectivul ce se va realiza (sau s-a realizat) pe terenul concesionat, posibilitatea subrogării prin concedent, în cazul în care aceasta va hotărî astfel, când încetarea concesiunii a intervenit înainte de încetarea valabilităţii actelor respective.

7). In cazul nerespectării obligatiilor contractuale de către concedent, prin reziliere. Concedentul va avea obligatia de a plati concesionarului, cu titlu de despagubire, valoarea de piata a bunurilor proprii ale concesionarui, in masura in care isi exprima intentia de a le dobandi.

 8) La încetarea, din orice cauză, a contractului de concesiune, concesionarul este obligat să restituie concedentului, în deplină proprietate, terenul, în mod gratuit si liber de orice sarcini.

IX. Răspunderea contractuală

Art. 9

(1)Nerespectarea de catre concesionar a obligatiilor impuse prin art.5 si art.6 punct 21 din contract, da dreptul concedentului la rezilierea unilaterala a contractului fara indeplinirea vreunei formalitati prealabile si fara interventia instantei de judecata.

(2) Pentru nerespectarea obligaţiilor stabilite prin contract, părţile datorează penalităţi în cuantum de 0,1% pe zi de intarziere. Daunele se plătesc în măsura în care nu sînt acoperite prin plata penalităţilor. Nici una dintre părțile contractante nu răspunde de neexecutarea la termen și/sau de executarea în mod necorespunzator - total sau partial - a oricarei obligaţii care îi revine în baza prezentului contract, dacă neexecutarea sau executarea necorespunzatoare a obligaţiei respective a fost cauzată de forţă majoră, asa cum este definită de lege.

(3)Forţa majoră exonerează părţile de răspundere în ceea ce priveşte îndeplinirea totală sau parţială a obligaţiilor ce le revin, cu menţiunea că prin forţă majoră se înţelege orice eveniment independent de voinţa părţilor, imprevizibil şi inevitabil, care împiedică părţile să-şi execute integral sau parţial obligaţiile.

(4)Apariţia şi încetarea cazului de forţă majoră se va comunica celeilalte părţi în termen de 5 zile prin telefon, fax, urmat de o scrisoare recomandată, cu menţiunea constatării evenimentelor de acest gen de către organele competente române, în prezenţa părţilor.

(5)In caz de forţă majoră, comunicată şi constatată în condiţiile de mai sus, executarea obligaţiilor părţilor se decalează în consecinţă, cu perioada corespunzătoare acesteia şi menţiunea că niciuna din părţi nu va pretinde penalităţi sau despăgubiri pentru întârzieri în executarea contractului. Partea care nu a îndeplinit funcţia comunicării va suporta consecinţele cazului de forţă majoră cât şi îndeplinirea tuturor celorlalte obligaţii.

(6)In condiţiile în care forţa majoră conduce la o decalare a obligaţiilor părţilor mai mare de 6 luni, părţile se vor reuni pentru a hotărî asupra exercitării în viitor a clauzelor incluse în contract. In cazul dispariţiei sau imposibilităţii de exploatare a bunului concesionat, situaţie verificată şi constatată de comisia legal constituită, părţile vor conveni asupra continuării sau încetării contractului.

X. Litigii

Art. 10

Litigiile de orice fel ce decurg din executarea prezentului contract de concesiune, în măsura în care nu pot fi solutionate pe cale amiabilă, sunt de competenta instantei judecătoresti competente de la sediul concedentului.

XI. Alte clauze

Art. 11

(1)Schimbarea situatiei juridice a obiectului concesiunii după încheierea contractului nu obligă pe concedent, iar concesionarul nu are dreptul de a pretinde nici un fel de despăgubire în acest caz.

(2)În cazul în care oricare dintre prevederile prezentului contract devine din orice motiv nulă, inaplicabilă sau ilegală partial sau total, nelegalitatea sau nevalabilitatea lor nu va afecta nici o altă dispozitie a contractului, iar acesta va fi interpretat ca si când astfel de dispozitii nelegale sau nevalabile nu ar fi fost prevăzute.

(3)Orice modificare a prezentului contract de concesiune se va face cu acordul scris al ambelor părti prin semnarea unui act aditional.

XII. Bunuri ce vor fi utilizate de concesionar în derularea concesiunii:

a) bunurile de retur ce revin de plin drept, gratuit şi libere de orice sarcini concedentului la încetarea contractului de concesiune. Sunt bunuri de retur bunurile care au făcut obiectul concesiunii, respectiv terenul in suprafata de …mp. situat in comuna Provita de Sus, jud. Prahova, Tarla…., Parcela….inscris in C.F. sub nr…… intravilan

b) bunurile proprii care la încetarea contractului de concesiune rămân în proprietatea concesionarului. Sunt bunuri proprii bunurile care au aparţinut concesionarului şi au fost utilizate de către acesta pe durata concesiunii, precum şi cele care au rezultat în urma investiţiilor impuse prin caietul de sarcini. Cu titlu de exemplu, sunt bunuri proprii ale concesionarului bunurile imobile realizate sau construite de concesionar pe teren, precum cladirile, gardul si imprejmuirile, lucrarile realizate de concesionar asupra terenului, precum bransamentele la utilitati, infrastructura de utilitati, caile de acces private, precum si toate bunurile mobile ce vor fi aduse de concesionar si se vor afla pe teren la momentul incetarii contractului de concesiune.

XIII. Clauze contractuale referitoare la împărţirea responsabilităţilor de mediu între Concedent şi Concesionar

(1) Pe toată durata Contractului, Concesionarul va implementa condiţionările care se stabilesc prin acte normative emise de autorităţile competente, condiţionări care fac referire şi/sau prin care se stabileşte protecţia calităţii factorilor de mediu.

(2) Responsabilităţile de mediu revin în exclusivitate Concesionarului, începând de la preluarea Bunului, până la încetarea Contractului, incluzând refacerea cadrului natural după execuţia lucrărilor de orice fel şi menţinerea acestuia în condiţii normale, utilizarea de echipamente nepoluante pentru mediul ambiant şi lipsite de riscuri pentru personalul de exploatare şi întreţinere.

(3) În cursul lucrărilor şi după terminarea acestora, Concesionarul are obligaţia să nu afecteze în niciun fel suprafeţele de teren din afara celor atribuite în concesiune.

(4) Concesionarul va respecta condiţiile impuse de avizele de mediu şi toate condiţiile de mediu impuse de legislaţia internă şi comunitară în domeniu.

XIV. Definitii

Art. 14

(1) Prin forta majoră, în sensul prezentului contract de concesiune, se întelege o împrejurare externă cu caracter exceptional, fără relatie cu lucrul care a provocat dauna sau cu însusirile sale naturale, absolut invincibilă si absolut imprevizibilă.

(2) Prin caz fortuit se înteleg acele împrejurări care au intervenit si au condus la producerea prejudiciului si care nu implică vinovătia paznicului juridic, dar care nu întrunesc caracteristicile fortei majore.

XV. Dispoziţii finale

Art. 15.

(1)Modificarea sau adaptarea contractului se poate face prin acordul părţilor, cu excepţia clauzelor obligatorii prevăzute în caietul de sarcini.

(2)Contractul de concesiune nu se va încheia ori, deşi încheiat, nu va produce efecte decît după achitarea de către concesionar a garanţiei prevazute la art.5 alin.9.

(3) Anexele nr. 1 - caietul de sarcini, nr. 2 - procesul-verbal de predare-primire şi, după caz, anexa nr. 4 – clauze speciale, fac parte integrantă din contract.

Prezentul contract de concesiune s-a încheiat în 4 exemplare, cate unul pentru fiecare parte contractantă şi cate unul pentru organele de control.

Data ....................

CONCEDENT, CONCESIONAR,